stanford-oval/wikipedia huggingface dataset:
סה"ר

סה"ר - סייר הנדסי רובוטי הוא רובוט צבאי וכלי רכב בלתי מאויש על בסיס מיני-מעמיס זחלי  של בובקאט המצויד בכף, מגרפה-קלשון או מחרשה, הפועל באופן אוטונומי או נשלט מרחוק על ידי לוחמי הנדסה. הסה"ר נועד לטפל במטעני חבלה ומוקשים, לפתוח צירים, לבצע סיור הנדסי וביכולתו גם לבצע עבודות עפר קטנות. לדברי התעשייה האווירית המייצרת את הכלי: "סהר היא מערכת אוטונומית לחלוטין שפותחה על מנת לבצע מגוון רחב של משימות מבצעיות בזירות שונות הכוללות פריצת צירים, מיפוי סביבה, גילוי ופינוי מוקשים, מטענים וחסימות צירים ועוד."
הסה"ר פותח על ידי התעשייה האווירית לישראל בשיתוף פעולה עם צה"ל והחברות קינטיק צפון אמריקה (QinetiQ North America) ו–Watairpoll. הוא הושק ב-2014. הסה"ר נכנס לשירות חיל ההנדסה הקרבית של צה"ל ומופעל על ידי לוחמים של יהל"ם. ב-2018 נחשף דגם נוסף של הסה"ר, המבוסס על כלי רכב בלתי מאויש עם הנעה אופנית 6×6.
מתלה כביסה

מתלה כביסה "קרוסלה"
מתלה כביסה הוא מתקן המשמש לייבוש כביסה רטובה. המתקן בנוי לרוב מחבלים, עליהם פורשים את הכביסה הרטובה ומעין שלד, עליו מתוחים החבלים. הכביסה מהודקת לחבלים באמצעות אטבי כביסה.
מיקום מיטבי למתלה כביסה

מתלי כביסה חיצוניים מייבשים את הכביסה ביתר יעילות ככל שעצמת הרוח חזקה יותר במקום בו הם נמצאים. מאידך גיסא, חשיפה לגשם פוגעת בהתייבשות הכביסה. לכן המיקום המיטבי למתלה כביסה הוא סחוף רוחות, תחת גג.
דרישה נוספת היא מרחק של מתלה הכביסה מן הקרקע, כדי לאפשר תליית כבסים ארוכים.
הבט נוסף הוא קרני שמש ישירות. קרני שמש ישירות גורמות לדהייה של כביסה צבעונית, ולהלבנה של כביסה לבנה. עם התרבות הכבסים הצבעוניים, הפך מיקומו המיטבי של מתלה הכביסה למקום מוצל.
מתלי כביסה בחצרות

עד שנות החמישים של המאה העשרים היו מתלי הכביסה הנפוצים עשויים מוטות מתכת הקבועים בחצרות הבתים. מוטות אלה, המיוצרים בצורת האות ח', הותקנו במרחק של מספר מטרים זה מזה, והגיעו עד גובה של כשני מטר - גובה המאפשר תליית מצעים.
מתקנים אלה שימשו גם לשימושים צדיים, כגון משחק הסטנגה החיפאית.
מתקנים חלופיים היו חבלי כביסה המתוחים לאורכה ולרוחבה של החצר, כפי שניתן לראות בסרט "האחיות מגדלנה" אודות בתי-המחסה מגדלנה.
צורה נוספת של מתקן היא מתקן הקרוסלה: ציר מרכזי, שעליו צלב של מוטות כביסה. בין המוטות מתוחים כבלים, באופן המזכיר רשת של עכביש.
מתלי כביסה בבנייני דירות

עם המעבר לבנייני דירות והדוחק במקום לייבוש כביסה, נקבעו מתלי כביסה מעבר לחלונות הבתים. בתכנון מתקן חבלים לבניין דירות באים לידי ביטוי שיקולים סותרים שונים מאשר בתכנון מתקן חצר. מתלה כביסה לבית דירות צריך:
לאפשר תלייה של כמות גדולה ככל הניתן של כביסה.
לא לסכן את התולה בנפילה מן החלון לצורך התלייה.
לשמור על מרווחי אוויר בין הכבסים, כדי לאפשר התאיידות המים מהם.
עלות נמוכה של המתקן.
לאפשר שמירה על פרטיות בעלי הכביסה, אשר כביסתם מוצגת לכל עין בגובה רב.
לאפשר שמירה על מראה חזית הבניין.
לכן קיים מגוון עיצובים למתלי כביסה בבנייני דירות.
מתלי כביסה בבנייני דירות > גלגלות

החבלים עשויים להיות מקובעים למוטות (חבלים בודדים) או כרוכים סביב גלגלות (חבלים כפולים). קשירת חבלי הכביסה למתלים עצמם מוזילה את עלות המתקן, מכיוון שאין צורך לרכוש גלגלות וכמות כפולה של חבלים.
התקנת גלגלות מכפילה בפוטנציה את אורך החבלים, וכן מקלה על הגישה לכל אורך החבלים. באמצעות גלגלות ניתן לתלות כביסה גם על חבלי כביסה המתוחים בין שני חלונות שונים, או מתוחים מעבר לטווח הגעתו של אדם העומד בחלון. בפועל לא כל אורך החבלים הכפול ניתן לניצול, משום שדרוש מקטע חבל פנוי כדי להניע את הגלגלת. כמו כן, תליית כבסים על שני צידי הגלגלת מפריעה לזרימת האוויר בין הכבסים ומאטה משמעותית את התייבשותם. יש להקפיד על מתיחות מדויקת של החבלים: מתיחות גבוהה מדי תגרום לכך שהנעת הגלגלת תצריך מאמץ רב. מתיחות נמוכה מדי תגרום לכך שהחבלים העמוסים ייתלו נמוך מדי, ויסכנו את חייו של האדם התולה כביסה.
מתלי כביסה בבנייני דירות > ניידות

גלגלות החבלים עשויות להיות מקובעות למקום או ניידות. ניתן להקנות ניידות באמצעות מערכת גלגלות וחבלים אשר מכווצים את המרווחים שבין החבלים ומקרבים את חבלי הכביסה אל החלון. באופן זה ניתן להתקין חבלי כביסה רבים יותר ולהגיע אליהם בבטחה, אך עדיין לרווח אותם לאחר מכן כך שהרוח תחדור ביניהם.
אופן שונה של ניידות הוא ניידות של המתלים עצמם - ניתן להתקין את המתלים על ציר, כך שבעת התלייה סדורים החבלים בניצב לקרקע, ולאחר סיום תליית הכבסים המתלים עם החבלים מושכבים ומוחזרים למצבם הרגיל.
מתלי כביסה בבנייני דירות > מסתורי כביסה

תפקידו של מסתור הכביסה להגן על פרטיות בעלי הכביסה מחד גיסא, ולהקנות אחידות למראה הבניין המשותף מאידך גיסא. עם זאת, מסתורי כביסה פגומים ושבורים מהווים פגיעה אסתטית בחזות הבניין בעצמם, ומסכנים את הדיירים ועוברי אורח.
מתלי כביסה בבנייני דירות > מיקום מתלה הכביסה

בבנייני דירות ישנים יותר היו ממוקמים מתלי הכביסה מחוץ לאחד החלונות (או שניים מהם), לעיתים אף בחזית הבניין. מתלים אלו הותקנו פעמים רבות על ידי הדיירים עצמם. בבנייני רכבת נפוצה התקנת מסתורי כביסה על ידי הקבלן. מסתורים אלו אחידים בצורתם ומאפשרים אורך חבלים אורך.
בבניני דירות מודרניים, אשר מעוצבים בצורה בעלת שטח פנים גדול, ממוקמים בדרך כלל מתלי הכביסה בחלל קטן ייעודי לכך בתוך אחד הקפלים של היקף הבניין. מיקום זה מאפשר בדרך כלל אורך חבלים מוגבל מאוד. כמו כן, על פי רוב חולק מדחס המזגן המפוצל את הנפח עם הכבסים, ומונע תליית כבסים ארוכים כגון מצעים ומכנסיים. תצורה זו מעודדת גם קינון יונים, אשר מפריעים אף הם לנקיון הכבסים.
מגמת הקטנת השטח המוקצה לחבלי כביסה עולה בד בבד עם העלייה במידת השימוש במייבש כביסה.
מתלי כביסה ניידים

בשנות השבעים של המאה העשרים היה נפוץ מתקן פנימי למתיחת חבלי כביסה. ארבעה חבלים היו מגולגלים (ברווחים קבועים ביניהם) סביב ציר בעל קפיץ, וקצותיהם מחוברים למוט ברווחים מתאימים. הציר היה מותקן על קיר. כאשר היה צורך בתוספת חבלי כביסה פנימיים, היה ניתן למשוך את כל ארבעת חבלי הכביסה יחד, ולקבע את המוט על הקיר הנגדי. בסיום השימוש, היו החבלים נגללים חזרה בכוח הקפיץ.
בשנות התשעים של המאה העשרים החלה תפוצתם של מתקני כביסה מתקפלים, אשר כבליהם עשויים כולם מתכת. מתקני כביסה ניידים כאלה משמשים בתוך הבית (לפעמים הניחו מאווררים ליד המתקנים כדי לזרז את יבוש הכביסה), אך לעיתים קרובות הם משמשים גם מחוץ לבית (במרפסת או בגינה), כאשר מתלה הכביסה הקבוע אינו מתוכנן באופן העולה בקנה אחד עם צורכי הבית. אופן שימוש זה במתקן פוגע בייעודם של שטחי נוי והנאה בבית והופך אותם לשטחים תפקודיים.
ראו גם

מכונת כביסה
מייבש כביסה
אטב כביסה
חבלי כביסה באיסלנד
כל השכונה תלתה כביסה. הולנד. 1959
מתלה כביסה בבניין דירות
פסל אטב כביסה בפתח תקווה
מתלה כביסה חיצוני בבניין דירות ישן בימי החורף
סוזן פלאנרי

| --- | --- |

 לידה:  31 ביולי 1939 (בת 85) ג'רזי סיטי, ניו ג'רזי, ארצות הברית 
 מדינה:  ארצות הברית 
 תקופת הפעילות:  מ-1963 
 מקום לימודים:  קולג' סטפנס (1962) 
 מספר צאצאים:  1 
 פרסים והוקרה:  פרס אמי לשחקנית ראשית בדרמה יומית (1975)  פרס אמי לשחקנית ראשית בדרמה יומית (2003)  פרס אמי לשחקנית ראשית בדרמה יומית (2002)  פרס אמי לשחקנית ראשית בדרמה יומית (2000)  פרס גלובוס הזהב לכוכב החדש של השנה – שחקנית (1975) 
 פרופיל ב-IMDb
 
סוזן פלאנרי (באנגלית: Susan Flannery; נולדה ב-31 ביולי 1939) היא שחקנית אמריקאית. נודעת מתפקידה כסטפני פורסטר באופרת הסבון "היפים והאמיצים".
ביוגרפיה

פלאנרי נולדה בג'רזי סיטי ולמדה בבית ספר במנהטן, היא סיימה תואר בקולג' לבנות במיזורי.
ב-1966 החלה לשחק את הרופאה הפסיכיאטרית ד"ר לורה ספנסר הורטון באופרת הסבון ימיי חיינו, ב-1975 זכתה בפרס גלובוס הזהב על משחקה בסרט המגדל הלוהט, ב-1981 שיחקה במספר פרקים של הסדרה דאלאס.
ב-1987 הוצע לה התפקיד של סטפאני פורסטר באופרת הסבון "היפים והאמיצים", תפקיד אשר עשתה לשנת 2012, ובשנת 2018 שבה לתפקידה אורח. בזכות תפקיד זה זכתה לפרסום רב.
ב-2006 הופיעה בתוכנית ספיישל של גלגל המזל.
סטפנוולף

| --- | --- |

סטפנוולף בשנת 1971 (משמאל לימין: גולדי מקג'ון, ג'רי אדמונטון, ג'ון קיי, לארי ביירום, ג'ורג' ביונדו)
 מקום הקמה:  לוס אנג'לס, קליפורניה, ארצות הברית
 תקופת הפעילות:  1967–1972, 1974–1976, 1980–2018
 סוגה:  רוק פסיכדלי, בלוז רוק, אסיד רוק, הארד רוק
 חברת תקליטים:  ABC רקורדס, קולומביה רקורדס, אפיק רקורדס, MCA רקורדס
 www.steppenwolf.com
 פרופיל ב-IMDb
 חברים
 John Kay Ron Hurst Danny Johnson Gary Link Michael Wilk Larry Byrom 
 חברים לשעבר
 ג'ון קיי  מייקל מונרך  ראשטון מורב  ג'רי אדמונטון  גולדי מקג'ון  מייקל וילק  גארי לינק  רון הרסט  דני ג'ונסון
 
סטפנוולף (באנגלית: Steppenwolf) הייתה להקת רוק קנדית-אמריקאית שהוקמה בסוף 1967 בלוס אנג'לס. הלהקה הוקמה על ידי הזמר והגיטריסט ג'ון קיי, הקלידן גולדי מקג'ון והמתופף ג'רי אדמונטון, כולם חברי הלהקה הקנדית The Sparrows לשעבר. הגיטריסט מייקל מונרך והבסיסט ראשטון מורב צורפו באמצעות מודעות שהוצבו בחנויות תקליטים וכלי נגינה באזור לוס אנג'לס.
סטפנוולף מכרו מעל 25 מיליון תקליטים ברחבי העולם, הוציאו שבעה אלבומי זהב ואלבום פלטינה אחד, והיו להם 13 סינגלים בבילבורד הוט 100, מתוכם שבעה היו להיטי טופ 40, כולל שלוש הצלחות בטופ 10: "Born to Be Wild", "Magic Carpet Ride" ו-"Rock Me". סטפנוולף זכו להצלחה עולמית מ-1968 עד 1972, אך התנגשויות אישיות הובילו לסופו של ההרכב המקורי. משנת 1980 עד 2018, ג'ון קיי היה החבר המקורי היחיד שהיה מעורב, לאחר שהיה הסולן מאז 1967. הלהקה נקראה John Kay &; Steppenwolf משנת 1980 עד 2018. בקנדה היו להם ארבעה שירים בטופ 10, 12 בטופ 40 ו-14 בטופ 100.
בשנת 2016 היכל התהילה של הרוק אנד רול בחר בהם כמועמדים בשנת 2017. למרות שלא היו להם מספיק קולות כדי להיכלל באותה שנה, בשנת 2018 היכל התהילה של הרוק אנד רול בחר באחד הסינגלים הגדולים ביותר שלהם - "Born to Be Wild" מ-1968 - כבחירה ראשונה בקטגוריית הסינגלים שלהם.
חברי הלהקה

הרכב מקורי
ג'ון קיי - שירה, גיטרת קצב, מפוחית (1967–1972, 1974–1976, 1980–2018)
מייקל מונרך - גיטרה מובילה, קולות רקע (1967–1969)
ראשטון מורב - גיטרה בס, קולות רקע (1968–1970; נפטר ב-1981)
ג'רי אדמונטון - תופים, קולות רקע (1967–1972, 1974–1976; נפטר ב-1993)
גולדי מקג'ון - קלידים, קולות רקע (1967–1972, 1974; נפטרה ב-2017)
הרכב סופי
ג'ון קיי - שירה, גיטרת קצב, מפוחית (1967–1972, 1974–1976, 1980–2018)
מייקל וילק - קלידים, קולות רקע (1982–2018), בס (1985–2009)
גארי לינק - בס, קולות רקע (1982–1985, 2009–2018)
רון הרסט - תופים, קולות רקע (1984–2018)
דני ג'ונסון - גיטרה מובילה, קולות רקע, מנדולינה (1996–2018)
הערות שוליים

1 2  Steppenwolf Songs, Albums, Reviews, Bio & More..., AllMusic (באנגלית)
1 2  Biography, web.archive.org, ‏2020-10-26
↑  Babacar M'Baye, Alexander Charles Oliver Hall, Crossing Traditions: American Popular Music in Local and Global Contexts, Scarecrow Press, 2013-07-29, ISBN 978-0-8108-8828-9. (באנגלית)
↑  Martha Bayles, Hole in Our Soul: The Loss of Beauty and Meaning in American Popular Music, University of Chicago Press, 1996-05-15, ISBN 978-0-226-03959-6. (באנגלית)
↑  Strong, Martin C., The Great Rock Discography, 2000, עמ' 932–934, ISBN 1-84195-017-3
↑  "If You Like Steppenwolf, Try the Black Keys", The New York Times
↑  Steppenwolf Songs, Albums, Reviews, Bio & More..., AllMusic (באנגלית)
↑  Library and Archives Canada, Results: RPM Weekly, www.bac-lac.gc.ca, ‏2013-07-17
↑  Karen Bliss, Steppenwolf Frontman John Kay on Rock Hall of Fame Nomination: ‘It’s a Surprise’, Billboard, ‏2016-10-20 (באנגלית אמריקאית)
↑  Gary Graff, Rock and Roll Hall of Fame Inducts Songs for the First Time, Including ‘Born to Be Wild’ & ‘Louie Louie’, Billboard, ‏2018-04-15 (באנגלית אמריקאית)
| --- | --- |
בקרת זהויות :  NLI: 987007406035405171  BnF: cb13906736h (data)  GND: 5229700-7  ISNI: 0000 0001 2359 0208  LCCN: nr89009210  MusicBrainz: 12ff8858-bfcb-4812-a8dd-7e9debf0cbee  NKC: xx0067920  VIAF: 152618092   WorldCat (עם VIAF): 152618092
סגדה

סגדה (געז: ሰገዴ, גם: צגדה, צגדי, תגדה, תגדי וכו') הוא שמו של מחוז היסטורי בצפון אתיופיה, ממערב לסימן.
במסורת האתיופית סגדה נזכר כאזור שהוא חלק משטחי גדעון. במאה ה-14 נזכר האזור כמקום שבו פרץ מרד יהודי כנגד הקיסר עמדה ציון הראשון. במאה ה-15 נזכר כמקום שיהודים היגרו אליו לאחר שהקיסר יסחק הביס את יהודי וגרה. במרוצת המאה ה-16 החלו צבאות האימפריה האתיופית לספח את האזור ובמאה ה-17 היה לאזור שהעלה מס בזהב.
ביתא ישראל שחיו באזור לצד אלו שבוולקאית כונו "פוגרה", ככל הנראה על שמו של מחוז פוגרה. משערים שחלק מהיהודים היגרו לאזור ממחוז פוגרה ולכן כונו כך. במאה ה-19 ביקר יוסף הלוי את היהודים בסגדה.
כיום שטח המחוז מחולק בין שתי נפות כאשר חלקו הדרומי נכלל בנפת סגדה שבמחוז צפון גונדר שבמדינת אמהרה וחלקו הצפוני בנפת סגדה שבמחוז צפון מערב תיגראי שבמדינת תיגראי.
לקריאה נוספת

James Arthur Quirin, "Sägäde" in Siegbert Uhlig (Editor), Encyclopaedia Aethiopica: O-X, Harrassowitz, 2010, ISBN 3447062460, p. 451
James Arthur Quirin, The Evolution of the Ethiopian Jews: A History of the Beta Israel (Falasha) to 1920, University of Pennsylvania Press, 1992, ISBN 9780812231168
הערות שוליים

↑  James Arthur Quirin, The Evolution of the Ethiopian Jews: A History of the Beta Israel (Falasha) to 1920, University of Pennsylvania Press, 1992, ISBN 9780812231168, p. 23
↑  Quirin, p. 49
↑  Quirin, p. 55-56
↑  James Arthur Quirin, "Sägäde" in Siegbert Uhlig (Editor), Encyclopaedia Aethiopica: O-X, Harrassowitz, 2010, ISBN 3447062460, p. 451
↑  Quirin, p. 13
↑  Quirin, p. 152
נבי רובין

| --- | --- |

הילולת נבי רובין בשנות ה-30 של המאה ה-20,  צולם מראש המינרט
 טריטוריה:  המנדט הבריטי המנדט הבריטי
 מחוז:  מחוז לוד
 נפה:  נפת רמלה
 שפה רשמית:  ערבית
 תאריך ייסוד:  שנות ה-30 של המאה ה-20
 שטח:  31,002 דונם עות'מאני (1945)
 סיבת נטישה:  מבצע ברק
 תאריך נטישה:  1 ביוני 1948
 יישובים יורשים:  פלמחים, גן שורק
 דת:  מוסלמים
 אוכלוסייה:  ‏
  ‑ ביישוב לשעבר:  1,420 (1945)
 קואורדינטות:  31°55′46″N 34°44′01″E﻿ / ﻿31.92933056°N 34.73371389°E﻿ / 31.92933056; 34.73371389 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) נבי רובין(למפת גוש דן רגילה) נבי רובין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נבי רובין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נבי רובין  he tabBackground:;tabBorder:#aaa;defaultTab:0;
נבי רובין (בערבית: النبي روبين) הוא שמו של אזור בשפך נחל שורק, מקום קבורה וכפר בדואי שהוקם בשנות ה-30 של המאה ה-20. הכפר נקרא על שם הקבר נבי רובין שיוחס במסורת הערבית לראובן בן יעקב, אף על פי שהיסטוריונים אחדים טוענים כי "קבר ראובן" הוא בעצם קברו של שייח' ערבי. הכפר היה שייך לנפת רמלה מחוז לוד (1945), שטחי אדמותיו היו 31,002 דונם ובשנת 1945 מנה 1,420 נפשות. במהלך מלחמת העצמאות ב-1 ביוני 1948 נכבש הכפר על ידי חטיבת גבעתי.
היסטוריה

אזור שפך נחל שורק (בעבר "נהר רובין") היה מיושב עוד מתקופות קדומות, כחלק ממערכת יישובים שבין יבנה ליבנה ים. אזור נבי רובין שימש כנקודת מסחר חשובה בהיותו על צומת דרכים של דרך הים והדרך שהובילה לנמל יבנה ים. עדות ראשונה ליריד מסחר כזה ידועה מ-1184 ומתוארת בספרו של קלוד קונדר. סוחרים מדמשק סחרו עם נוצרים מעכו בעבדים, סוסים יקרי ערך מגזע פרסי וכורדי, ואף כלי נשק מתימן והודו. בשנים מאוחרות יותר הגיעו לאזור גם סוחרים איטלקיים מסיציליה וצלבנים מרודוס וכריתים. ירידי מסחר אלו התקיימו עד המלחמה בין הממלוכים והסוחרים הצלבנים במאה ה-13.
במאה ה-15 בנה השליט הממלוכי של ירושלים מקדש ומסגד באזור, לפי כתביו של מוג'יר א-דין. השערות שונות נתנו לגבי מהות המסגד. לפי חלק מהדעות המסגד נבנה על פי האמונה שקבור שם ראובן בנו של יעקב הקדוש למוסלמים ונקרא "א-נבי רובין". בספרות היהודית קברו של ראובן נזכר בספר הישר וממוקם בעבר הירדן. ההיסטוריונית רבקה גונן טוענת כי הקבר בנבי רובין שייך כנראה לשייח' ערבי. ההיסטוריון וליד ח'אלדי כתב כי הקבר נבנה כנראה על מקדש כנעני ומקור ההילולות באזור הם בטקסים של עבודה זרה. יצחק גולדהאר שיער שהקבר הוא של רבן גמליאל דיבנה שפעל ביבנה הקרובה לאתר המסגד. לטענתו, הכינוי "רבן" התעוות עם השנים ל"רובין".
עלייה לרגל

העלייה לנבי רובין (זיארה) מדי שנה בסוף הקיץ נזכרה בכתבי הגאוגרף המוסלמי אבו אל-פידאא (1273–1331). הוא מתאר את החגיגה השנתית הגדולה (מוסם) המתקיימת 9 פרסאות מדרום ליפו, ואשר מושכת רוכלים וסוחרים מחוץ לארץ. ב-1816 ביקר נוסע אנגלי בשם אירבי (Irby) במקום ותיאר כי בזמן החגיגות כ-30,000 ערבים היו מתקבצים מכל כפרי האזור.
החגיגות תוארו בעיתון השקפה בשנת 1897:
בחגיגות שהתקיימו ב-1935 נבנה במקום קולנוע ליד המסגד והקרין לראשונה סרט דוקומנטרי מקומי. הסופר ס. יזהר סיפר שנהג כילד לחצות את החולות בין ביתו ברחובות לנבי רובין על מנת לבקר בפסטיבל. פסטיבל דומה התקיים גם בנבי מוסא.
חגיגות נבי רובין

העלייה לרגל נעשתה בחגיגיות ולוותה בחגיגות שהתקיימו ביפו עצמה שכללה מילה של נערים.
החגיגות בשנת 1927 תוארו בדבר:
הכפר

בשנות ה-30 התמקמו במקום שבט אבו סווייריה, שבט בדואים שהגיע מסיני, כנראה צאצאיהם של שבט אל-מליחה. ב-1944 נבנה במקום בית ספר. שטח הכפר כלל את כל החולות עד דרום יפו, וגדלו היה רק שני לאזור תחת שליטת יבנה הקרובה. אנשי הכפר עסקו בעיקר בחקלאות, אך מקור הכנסה חשוב היה גם מאירוח החגיגות. ב-1944 הוכשרו כ-683 דונם כמטעי פירות הדר ובננות, ו-4,357 דונם כשדות דגן.
במהלך מלחמת העצמאות, בתאריך 20 מאי 1948 נכבש הכפר על ידי חטיבת גבעתי. ההיסטוריון בני מוריס כתב שתושבי הכפר עזבו את בתיהם ב-1 ביוני 1948.  במקום נשארו כנופיות ולוחמים ערבים. ב-18 ביולי 1948, נרצחו 5 נוסעיו של מטוס אירוואן של חיל האוויר הישראלי, שטס מסדום לתל אביב ונחת נחיתת אונס בחולות נבי רובין. בעקבות התקרית, בסוף חודש אוגוסט 1948 סילקו לוחמי גבעתי את כל הלוחמים הערבים משטח החולות שבין נחל שורק (באזור נבי רובין) לנחל לכיש.
בשנות ה-60 הרס מינהל מקרקעי ישראל את בתי הכפר. על כך התלונן אחד מאנשי קיבוץ סמוך: ”היו בתי אבן נהדרים, היה זה מקום לציירים, היו באים לשם תיירים ומתפעלים. היום הכל הרוס”.
צריח המסגד הגבוה קרס בראשית שנות ה-90. למעט מתפללים יהודים בודדים הבאים להתפלל במקום, אין במסגד פעילות.
גדר כורכר מקיפה חצר רחבה אשר באחת מפינותיה נמצאת הכניסה לבסיס מגדל המואזין שקרס. בסמוך אליו חדר קטן ואפלולי בעל כיפה, כשבמרכזו מצבת הקבר.
מעל לפתח החדר כתובת ערבית מן התקופה הממלוכית חקוקה באבן: ”בשם אללה הרחמן, הרחום. ציווה לבנות הקבר המבורך הזה, הוד מעלתו הנעלה סייף א-דין תמראז אלמודי אלאשרפי, מושל מחוז עזה, על נביא אללה רובין השלום”.
גלריה

קבר נבי רובין
שלוש הקשתות והמחרב הצמודים לקבר ממערב. ניתן לראות שהצריח חסר
מראה בתוך חלל הקבר
מבט כללי לכיוון צפון, 1985
מבט כללי לכיוון צפון, 2012
מבט לכיוון צפון, 2012 (מחורבות המינרט)
ראו גם

קבר ראובן
לקריאה נוספת

Rivka Gonen, 2000. ‏Biblical Holy Places: An Illustrated באתר גוגל ספרים מסת"ב 9780809139743.
הערות שוליים

↑  נגה קדמן, בצדי הדרך ובשולי התודעה, ספרי נובמבר, 2008, עמ' 150.
↑  יבנה, סקר מפה באתר חדשות ארכאולוגיות.
↑  Conder, Claude Reigner (1886), Syrian Stone-lore, R. Bentley and Son p447-448
↑  Rivka Gonen, 2000. עמוד 209.
↑  חיים ברנר, חגיגות הערבים בנבי רובין, דבר, 20 באוגוסט 1928
↑  חיים ברגר, לתולדות העלייה לנבי רובין, דבר, 24 באוגוסט 1930
↑  בהמושבות - כלה חג נבי רובין, השקפה, 22 באוקטובר 1897
↑  חגיגת נבי רובין, דואר היום, 11 בספטמבר 1928
↑  חגיגת נבי רובין, דבר, 9 בספטמבר 1928
↑  חגיגת נבי רובין ביפו, הארץ, 17 באוגוסט 1930
↑  נבי רובין, דבר, 21 באוגוסט 1927
↑  נבי רובין, באתר moreshet-map.org.il
↑  אל-נַבִּי רוּבִּין (רמלה), באתר זוכרות
1 2  נבי רובין או ראובן בן יעקב? – היסטוריה על המפה, ‏2017-04-25
↑  אהרן שי, ‏גורל הכפרים הערביים הנטושים במדינת ישראל ערב מלחמת ששת הימים ולאחריה, קתדרה עמוד 157
| --- | --- |
בקרת זהויות :  NLI: 987007415918205171
סדיל רמדאני

סדיל רמדאני (באינדונזית: Saddil Ramdani; נולד ב-2 בינואר 1999) הוא כדורגלן אינדונזי המשחק בעמדת הקשר בסבה מליגת העל המלזית.
קריירת מועדונים

כאשר רמדאני סיים את לימודיו בבית הספר היסודי, עזב את ראהה עיר הולדתו לקנדרי בירת מחוז דרום-מזרח סולאווסי ושיחק בקבוצת הכדורגל המקומית. בשנת 2012 הצטרף לאקדמית הכדורגל אסיפא אותה מנהל קפטן נבחרת אינדונזיה לשעבר אג'י סנטוסו.
בשנת 2016 עוד בטרם סיים את לימודיו בתיכון חתם בפרסלה למונגן מליגת העל האינדונזית. באוקטובר 2016 הבקיע את שערו הראשון בקבוצה בניצחון 0-3 נגד באלי יונייטד. בשני העונות בהן שיחק בקבוצה היה תלמיד בתיכון הנמצא במרחק של שלוש שעות נסיעה מהמגרש של פרסלה.
בינואר 2019 סאדיל חתם בסרי פהנג מליגת העל המלזית. בעונתו היחידה בקבוצה רשם 21 הופעות וכבש שני שערים.
בינואר 2020 חזר לאינדונזיה כאשר חתם בבהאינגקארה קבוצה הנמצאת בבעלות משטרת אינדונזיה. במדי הקבוצה שיחק רק 3 משחקים מאחר שהליגה נעצרה בעקבות התפרצות מגפת הקורונה באינדונזיה.
בעונת 2021 חתם בסבה המלזית. ב-13 במרץ ערך את הופעת הבכורה שלו בקבוצה בהפסד 1-0 לפטאלינג ג'יה סיטי. שלושה ימים לאחר מכן, כבש את שערו הראשון בקבוצה בהפסד 2-1 לפהנג.
קריירה בינלאומית

ב-21 במרץ 2007 ערך את הופעת הבכורה שלו בנבחרת אינדונזיה במשחק נגד מיאנמר. ב-14 ביוני 2022 הבקיע את שער הבכורה שלו בנבחרת בניצחון 0-7 נגד נפאל במסגרת מוקדמות גביע אסיה בכדורגל 2023.
סה-מה יי

| --- | --- |
דיוקן של סְה-מָה יִי מתוך רומן שלוש הממלכות, מהדורת שושלת צ'ינג
דיוקן של סְה-מָה יִי מתוך רומן שלוש הממלכות, מהדורת שושלת צ'ינג
 לידה:  179 װֶן, חֶנֶה, שושלת הַאן המזרחית 
 פטירה:  7 בספטמבר 251 (בגיל 72 בערך) לְווֹיַאנְג, ממלכת צָאו-ווֶי 
 מדינה:  קאו וויי, שושלת גי'ן המערבית 
 מקום קבורה:  הרפובליקה העממית של סין מֶנְגגִּ'ין, חֶנָאן, הרפובליקה העממית של סין
 בן או בת זוג:  Zhang Chunhua Miss Bai Fu 
 
שם זה נכתב במקור בהתאם לסדר המזרחי; שם המשפחה הוא .
סְה-מָה יִי (במנדרינית: 司馬懿;‏ 179 – 7 בספטמבר 251) ידוע גם כז'ונג-דה היה מצביא, מדינאי, ועוצר הכס של ממלכת צָאו-ווֶי בתקופת שלוש הממלכות של סין.
ביוגרפיה

הוא התחיל את הקריירה הפוליטית שלו בשנת 208 תחת צאו צאו, ועלה במהירות בדרגות וצבר יוקרה רבה לאורך עשרות שנים. הוא ידוע בעיקר בזכות הגנה על ממלכת צָאו-ווֶיי מפני משלחות הצפון של ג'וּגֶה לְיָאנְג בין השנים 231–234.
בשנת 239 הוא נבחר לעוצר הכס של הקיסר צאו פאנג, יחד עם יורש עצר נוסף, צאו שואנג. צאו שואנג ניסה למזער את כוחו של סְה-מָה יִי ויחסיהם התדרדרו במהרה. בשנת 249, לאחר שתכנן וגייס תמיכה בקפידה, הוא הדיח את צאו שואנג מהשלטון בהפיכה והוציא אותו ואת משפחתו להורג.
לאחר אירוע זה, היה סְה-מָה יִי השליט דה פקטו של ממלכת צָאו-ווֶיי. במשך שאר ההיסטוריה של ווֶיי, שלטה משפחת סְה-מָה במדינה, וסללה את הדרך להקמת שושלת ג'ין, שבסופו של דבר הוקמה על ידי נכדו, סה-מה יו'אן, קיסר סין.
סגה מגה דרייב

| --- | --- |
Mega Drive Logo (Europe & Australasia)  Genesis Logo (North America)

 יצרן:  סגה
 סוג:  קונסולת משחקים
 דור:  תקופת הדור הרביעי
 יצא לראשונה:  29 באוקטובר 1988 (יפן)  14 באוגוסט 1989 (צפון אמריקה)  30 בנובמבר 1990 (אירופה)
 מעבד:  מוטורולה 68000, זילוג Z80 
 מדיה:  קלטות משחק
 שירותים אונליין:  Sega Meganet, Sega Channel, XBAND
 יחידות שנמכרו:  בכל העולם: בין 37.3 ל-40.8 מיליון
 המשחק הנמכר ביותר:  סוניק הקיפוד 2 15 מיליון
 מודל קודם:  Sega Master System 
 מודל אחריו:  סאגה 32X 
 
סגה מגה דרייב (באנגלית: Sega Mega Drive) אשר ידועה באמריקה בשם סגה ג'נסיס (Sega Genesis) היא קונסולת משחקים של חברת סגה שיוצרה לראשונה ביפן בסוף שנות השמונים. הקונסולה נמכרה תחת השם "סגה ג'נסיס" בצפון אמריקה, משום שחברת סגה לא הצליחו להשיג את זכויות היוצרים לשם "מגה דרייב" באזור זה. הקונסולה משתייכת למשפחת הקונסולות מהדור הרביעי. המתחרה העיקרית של המגה דרייב הייתה קונסולת הסופר נינטנדו.
 מבין המשחקים הבולטים שיצאו לקונסולה ניתן למנות את סוניק הקיפוד (1+2), Wonder Boy, מורטל קומבט, סטריט פייטר ו-James Pond 2.
ביאורים

↑  יחידות שנמכרו 39.70 מיליון
ארצות הברית 20 מיליון
יפן 4.30 מיליון
אירופה 6.90 מיליון
אחרים: 3.50 מיליון (אחרים אסיה, אוסטרליה, etc.)
Tec Toy: 2 מיליון (ברזיל מתאריך 31 אוגוסט 2005)
Majesco: 2 מיליון
Sega Nomad: 1 מיליון
הערות שוליים

↑  Pricey. "Mega Drive sales figures - an update". נבדק ב-2010-01-02.
↑  Stephanie Strom. "Sega Enterprises Pulls Its Saturn Video Console From the U.S. Market". נבדק ב-2010-01-02.
1 2 3  Mr. Saturn. "Mega Drive/Genesis/Nomad History" (בגרמנית). נבדק ב-2010-01-02.
1 2  Alucard em Quarta-feira (2005-08-31). "A História do Mega Drive" (בפורטוגזית). gamehall.uol.com.br. אורכב מ-המקור ב-2015-09-27. נבדק ב-2008-03-06.
↑  Blake Snow (2007-07-30). "The 10 Worst-Selling Handhelds of All Time". GamePro.com. נבדק ב-2010-01-02.
| סגה |
| --- | --- | --- |
| קונסולות נייחות | SG-1000‏ • Sega Master System‏ • Sega Mega Drive/Genesis‏ • Sega Saturn‏ • Sega Dreamcast‏ |  |
| קונסולות ניידות | סגה גיים גיר • ג'נסיס נומד • סגה ויז'ן |  |
| סדרות דגל | Golden Axe • Alex Kidd • Wonder Boy • Sonic the Hedgehog • Streets of Rage |  |
| שונות | קבוצת סוניק |  |

| --- | --- |
בקרת זהויות :  GND: 4297332-6 
ערך זה הוא קצרמרבנושא משחקים. אתם מוזמנים לתרום לוויקיפדיה ו.